Minzy

Gong Min-ji (Korèa: 공민지, lair 18 Januari 1994), uga kondhang kasebut aran panggungé Minzy, iku penyanyi lan penulis lagu saka Koréa Kidul. Dhèwèké wiwit debut ing taun 2009 dadi salah siji anggota grup penyanyi wadon 2NE1 karo CL, Park Bom, lan Sandara Park, nganti grup dhèwèké metu saka grup ing April 2016. Minzy ngeluncuraké album solo pertamané kang judulé Minzy Work 01: "Uno" ing April 2017.

Babad slira lan karir

Wiwit urip 
Minzy lair 18 Januari 1994 ing kutha Seoul, Koréa Kidul. Dhèwèké iku putu saka penari tradisional Gong Ok-jin, urip ciliké akèh pindhah-pindhah antarané Seoul lan Gwangju. Minzy wis mangkat mèlu lan menangi lomba-lomba jogèd saka ciliké. Rekaman lomba jogedé ing Gwangju diunggah ing internèt lan dadi kondhang nganti bos YG Entertainment, Yang Hyun-suk ngontrak Minzy pas sih kelas 6 SD.

2009-2016: 2NE1 
YG Entertainment ngumumaké bakal babar grup penyanyi wadon ing taun 2009 kang anggotané iku wis dilatih 4 taun, grup iku diarani "21", amarga ana penyanyi liya kang duwé aran padha 21 grup iku diganti dadi "2NE1", ketambahan NE iku tegesé "New Evolution", ing grup iki Minzy dadi penari utama lan debut bareng kanca grupé ya iku CL, Park Bom, lan Sandara Park. 2NE1 debut lèwat lagu "Fire" ing Mei 2009, wektu iku Minzy dadi anggota paling cilik umur 15 taun.

Minzy metu saka grup 2NE1 lan agensi YG Entertainment 5 April 2016. Karenané Minzy ora mèlu ing lagu terakhir 2NE1 "Goodbye" sing dibabar  21 Januari 2017.

2016-saiki: Karir solo 
Mei 2016, Minzy gabung ing sub-label CJ E&M ya iku Music Works lan ngumumaké persiapan album solo pertamané. 17 Januari 2017, perwakilan KBS ngumumaké Minzy bakal dadi anggota acara TV Sister's Slam Dunk mangsa keloro bareng Kim Sook, Hong Jin-kyung, Kang Ye-won, Han Chae-young, Hong Jin-young lan Jeon So-mi lan pertama tayang tanggal 10 Februari. Ing Maret 2017, Minzy babar lagu solo pertamané ya iku "I Wanted To Love" lan dadi lagu latar drama MBC The Rebel. 17 April 2017, Minzy babar album debut solo Minzy Work 01. "Uno", lan lagu andalan ing album iki kang judulé "Ninano".

Karya Lagu lan Album

Mini Album

Lagu

Lagu latar

Rujukan 

Penyanyi Koréa Kidul